НЕЗАВИСНОСЛОЖЕНИ РЕЧЕНИЦИ

\*Запомни

Независносложени реченици се сложените реченици, во коишто дел-речениците се во независен однос,односно значењето на едната дел-реченица не зависи од значењето на другата дел-реченица.

Примери:

-Ти ме погледнуваше со своите очи и ми се насмевнуваше.

-Собата ја разладуваше ветарче од Дрим,а Калина ја бришеше потта од челото.

-Тој се заслушуваше во звуците што стивнуваа или се разгоруваа.

Секоја од овие дел-реченици е самостојна комуникациска единица.Секоја од овие дел-реченици, ако се изговори или ако се напише и без другата дел-реченица,пренесува целосна информација.Дел- речениците во состав на независносложените реченици можат да си ги менуваат местата.

\*Вежби

Со следниве прости реченици образувај независносложени реченици со помош на сврзниците:и,па,само.

-Некогаш тука имало високи и големи кули.

-Кулите биле опашани со дебели и јаки ѕидови.

-На железните порти од кулите стоел строен и убав стражар.

-Во рацете држел бојно долго копје.

-На појасот му светкала како змија острата сабја.